Епидемия на Киприян
Епидемия на Киприян се нарича епидемията, вероятно от едра шарка, покосила Римската империя започвайки от 250 г. по време на голямата Криза на Римската империя през 3 век. Тя все още върлува през 270 г., когато взема живота на Император Клавдий II Готски. Предполага се, че епидемията е причината за всеобщия недостиг на работна ръка в селското стопанство и войници за Римската армия през този период. Името, с което е известна сега, е дадено в почит на свети Киприян Картагенски, епископ на Картаген, раннохристиянски деец, съвременник на епидемията, дал описание в творбите си.